stanford-oval/wikipedia huggingface dataset:
การท่องเที่ยวในประเทศไทย

สำหรับหน่วยงานในสังกัดกระทรวงการท่องเที่ยวและกีฬา ดูที่ การท่องเที่ยวแห่งประเทศไทย
รูปหล่อ กินรี ในวัดพระศรีรัตนศาสดาราม กรุงเทพมหานคร
หาดป่าตอง จังหวัดภูเก็ต
การท่องเที่ยว เป็นปัจจัยทางเศรษฐกิจที่สำคัญในประเทศไทย มีส่วนทำให้ค่าจีดีพีของไทยอยู่ที่ประมาณ 17.7% ใน พ.ศ. 2559 ใน พ.ศ. 2550 มีนักท่องเที่ยวต่างชาติมากกว่า 14 ล้านคน โดยระยะเวลาพำนักเฉลี่ย 9.19 วัน ทำให้มีรายได้เข้าประเทศมากถึง 547,782 ล้านบาท เป็นประเทศที่มีนักท่องเที่ยวมากที่สุดเป็นอันดับที่ 18 ของโลก
สาเหตุที่การท่องเที่ยวไทยได้รับการสนับสนุนมากขึ้นใน พ.ศ. 2503 นั้น เพราะมีความมั่นคงทางการเมือง และมีการพัฒนากรุงเทพมหานครในเรื่องของการคมนาคมทางอากาศ ทำให้ธุรกิจโรงแรมและการค้าปลีกขยายตัวอย่างรวดเร็ว เพราะมีความต้องการจากนักท่องเที่ยว และยังได้รับการส่งเสริมจากทหารอเมริกันที่เข้ามาพักผ่อนในช่วงสงครามเวียดนามอีกด้วย
การท่องเที่ยวแห่งประเทศไทย ระบุว่า 55% ของนักท่องเที่ยวใน พ.ศ. 2550 มาจากภูมิภาคเอเชีย-แปซิฟิก ได้แก่ ญี่ปุ่น และมาเลเซีย เป็นส่วนใหญ่ ส่วนนักท่องเที่ยวชาวตะวันตกส่วนใหญ่มาจากสหราชอาณาจักร, ออสเตรเลีย, เยอรมนี, สหรัฐอเมริกา และสแกนดิเนเวีย ส่วนจำนวนนักท่องเที่ยวจากตะวันออกกลางและรัสเซียก็เพิ่มขึ้นเช่นกัน ประมาณ 55% ของนักท่องเที่ยวชาวไทยเป็นผู้ที่กลับมาเพื่อเยี่ยมบ้านเกิด ซึ่งมีจำนวนมากที่สุดในช่วงเทศกาลคริสต์มาสต์ถึงปีใหม่ เมื่อนักท่องเที่ยวชาวตะวันตกหนีสภาพหนาวเย็น  โดยในปี พ.ศ. 2558  นักท่องเที่ยวจากประเทศจีน มีจำนวนมากที่สุด คิดเป็น 27 % ของนักท่องเที่ยวทั้งหมด
การแข่งขันด้านการท่องเที่ยวของประเทศไทยกับประเทศต่าง ๆ มีมากขึ้นตั้งแต่ลาว กัมพูชา และเวียดนาม เปิดให้มีการท่องเที่ยวระหว่างประเทศขึ้นในช่วง พ.ศ. 2523 และ พ.ศ. 2533 สถานที่ท่องเที่ยวอย่างนครวัด เมืองหลวงพระบาง และอ่าวหะล็อง สามารถแข่งขันกับประเทศไทยซึ่งเคยผูกขาดด้านการท่องเที่ยวในแถบอินโดจีน  ทำให้ประเทศไทยต้องมีการกำหนดเป้าหมายต่าง ๆ มากขึ้น เช่น การตีกอล์ฟในวันหยุด นอกจากนี้ประเทศไทยยังมีแผนที่จะเป็นศูนย์กลางการท่องเที่ยวทางพระพุทธศาสนาในภูมิภาคอีกด้วย จากข้อมูลของโลนลี่แพลเน็ต ประเทศไทยเป็นอันดับ 2 ใน "จุดหมายคุ้มค่าสุดสำหรับ พ.ศ. 2553" รองจากไอซ์แลนด์ ซึ่งได้รับกระทบอย่างหนักจากวิกฤตซับไพรม์ นอกจากนี้  กรุงเทพยังได้รับการจัดอันดับ เป็นที่ 2 ของโลก เมืองที่มีนักท่องเที่ยวมากที่สุด จากการจัดอันดับของ Master card สองปีซ้อนคือ ปี พ.ศ. 2557-2558
สถิตินักท่องเที่ยวต่างชาติเดินทางเข้ามาไทย

ข้อมูลโดยกรมการท่องเที่ยว กระทรวงการท่องเที่ยวและกีฬา และการท่องเที่ยวแห่งประเทศไทย
สถิตินักท่องเที่ยวต่างชาติเดินทางเข้ามาไทย > สถิติโดยภาพรวมประจำปี

| ปี   (พ> ศ./ค.ศ.) | จำนวน   (คน) | เปลี่ยนแปลง  (ร้อยละ) | รายได้   (ล้านบาท) | เปลี่ยนแปลง  (ร้อยละ) |
| --- | --- | --- | --- | --- |
| ม.ค.-ก.พ. 2567/2024 |  6,387,598  | +50.0 | ไม่มีข้อมูล | ไม่มีข้อมูล |
| 2566/2023 |  28,150,016  | +154.4 | ไม่มีข้อมูล | ไม่มีข้อมูล |
| 2565/2022 | 11,153,026 | +2,506.65 | ไม่มีข้อมูล | ไม่มีข้อมูล |
| 2564/2021 | 427,869 | -93.62 | ไม่มีข้อมูล | ไม่มีข้อมูล |
| 2563/2020 | 6,702,396 | -83.21 | ไม่มีข้อมูล | ไม่มีข้อมูล |
| 2562/2019 | 39,916,251 | +4.55 | 1,911,807.95 | +1.90 |
| 2561/2018 | 38,178,495 | +7.54 | 1,783,365 | +9.63 |
| 2560/2017 | 35,381,210 | +8.57 | 1,824,042.35 | +11.66 |
| 2559/2016 | 32,588,303 | +8.91 | 1,640,000.00 | +11.76 |
| 2558/2015 | 29,881,091 | +20.44 | 1,447,158.05 | +23.39 |
| 2557/2014 | 24,809,683 | -6.54 | 1,147,653.49 | -4.93 |
| 2556/2013 | 26,546,725 | +18.76 | 1,207,145.82 | +22.69 |
| 2555/2012 | 22,353,903 | +16.24 | 983,928.36 | +26.76 |
| 2554/2011 | 19,230,470 | +20.67 | 776,217.20 | +30.94 |
| 2553/2010 | 15,936,400 | +12.63 | 592,794.09 | +16.18 |
| 2552/2009 | 14,149,841 | -2.98 | 510,255.05 | -11.19 |
| 2551/2008 | 14,584,220 | +0.83 | 574,520.52 | +4.88 |
| 2550/2007 | 14,464,228 | +4.65 | 547,781.81 | +13.57 |
| 2549/2006 | 13,821,802 | +20.01 | ไม่มีข้อมูล | ไม่มีข้อมูล |
| 2548/2005 | 11,516,936 | -1.15 | ไม่มีข้อมูล | ไม่มีข้อมูล |
| 2547/2004 | 11,650,703 | ไม่มีข้อมูล | ไม่มีข้อมูล | ไม่มีข้อมูล |
คำขวัญรณรงค์เที่ยวไทย

คำขวัญรณรงค์ท่องเที่ยวประเทศไทย ประโยคแรกคือ เยี่ยมเยือนประเทศไทย (อังกฤษ: Visit Thailand) ราวปี พ.ศ. 2530 จากนั้นตั้งแต่ปี พ.ศ. 2541 จนถึงปัจจุบัน มีคำขวัญใหม่ว่า มหัศจรรย์ประเทศไทย (อังกฤษ: Amazing Thailand) พร้อมทั้งสัญลักษณ์ลายไทย ลักษณะโดยรวมเป็นรูปดวงตาและคิ้ว ต่อมาช่วงที่การท่องเที่ยวไทยเกิดวิกฤต เมื่อปี พ.ศ. 2552 ททท.จึงจัดโครงการสืบเนื่องในชื่อ มหัศจรรย์ประเทศไทย มหัศจรรย์คุณค่า (อังกฤษ: Amazing Thailand, Amazing Value)  นอกจากนี้ยังมีคำขวัญรองเช่น เที่ยวไทยให้ครบ พบไทยให้ทั่ว, เที่ยวเมืองไทย ไม่ไปไม่รู้, กอดเมืองไทย ให้หายเหนื่อย, เที่ยวหัวใจใหม่ เมืองไทยยั่งยืน เป็นต้น
สภาอุตสาหกรรมท่องเที่ยวแห่งประเทศไทย

หลังรัฐประหารในประเทศไทย พ.ศ. 2557 ประธานสภาอุตสาหกรรมท่องเที่ยวแห่งประเทศไทยได้รับการแต่งตั้งให้ดำรงตำแหน่งเป็น กรรมการในคณะกรรมการยุทธศาสตร์ชาติ อีกตำแหน่งหนึ่ง โดยคนแรกที่ดำรงตำแหน่งในคณะกรรมการยุทธศาสตร์ชาติได้แก่ อิทธิฤทธิ์ กิ่งเล็ก ประธานสภาอุตสาหกรรมท่องเที่ยวแห่งประเทศไทยในสมัยนั้น ปัจจุบันผู้ที่ได้รับตำแหน่ง ประธานสภาอุตสาหกรรมท่องเที่ยวแห่งประเทศไทยและเป็นกรรมการในคณะกรรมการยุทธศาสตร์ชาติได้แก่ ชำนาญ ศรีสวัสดิ์ (ตังแต่ 5 ธันวาคม พ.ศ. 2563 ถึง ปัจจุบัน)
ท่องเที่ยวไทย

ท่องเที่ยวไทย (อังกฤษ: Unseen In Thailand) เป็นหน่วยงานที่ดูแลด้านการท่องเที่ยวโดยเฉพาะ โดยได้รับเลือกจากการท่องเที่ยวแห่งประเทศไทย เพื่อยกระดับการท่องเที่ยวในประเทศไทยโดยคนไทย
เสน่ห์

ประเทศไทยเป็นประเทศที่มีสถานที่ท่องเที่ยวที่หลากหลายที่สุดประเทศหนึ่ง โดยมีทั้งจุดดำน้ำ, หาดทราย, เกาะนับร้อย, สถานบันเทิงที่หลากหลาย, โบราณสถาน, พิพิธภัณฑ์, หมู่บ้านชาวเขา, สวนดอกไม้และจุดชมนกที่ยอดเยี่ยม, พระราชวัง, วัดขนาดใหญ่ และมรดกโลกจำนวนมาก มีนักท่องเที่ยวจำนวนมากที่ตามหลักสูตรระหว่างอยู่ในประเทศไทย สิ่งที่นิยมได้แก่ชั้นเรียนการทำอาหารไทย, พระพุทธศาสนา และการนวดแผนไทย เทศกาลของไทยมีตั้งแต่เทศกาลที่สนุกกับการสาดน้ำอย่างสงกรานต์ ไปจนถึงประเพณีในตำนานอย่างลอยกระทง ท้องถิ่นจำนวนมากในประเทศไทยมีเทศกาลของพวกเขาเองเช่นกัน ที่มีชื่อเสียงได้แก่ "การจัดงานแสดงช้าง" ในจังหวัดสุรินทร์, "ประเพณีบุญบั้งไฟ" ใน จังหวัดร้อยเอ็ด โดยเฉพาะ งานประเพณีบุญบั้งไฟลายศรีภูมิ (เทคนิคการเอ้ประดับบั้งไฟ ด้วยลายกรรไกรตัดแห่งเดียวในประเทศไทย) ที่อำเภอสุวรรณภูมิ และ การจุดบั้งไฟขึ้นสูง มากที่สุดในประเทศไทย ที่อำเภอพนมไพร และนอกจากนี้ ในทุกสัปดาห์ที่สอง ของเดือนพฤษภาคม งานบุญบั้งไฟจังหวัดยโสธร เป็นต้น หรืองานที่รวมประเพณีบุญบั้งไฟ รวมกันกับ บุญผะเหวด เป็นงานบุญหลวง นับเป็นเทศกาลน่าสนใจอย่าง "ผีตาโขน" ในอำเภอด่านซ้าย อาหารไทยบางอย่างมีชื่อเสียงทั่วโลกด้วยการใช้สมุนไพรและเครื่องเทศสด จากส้มตำอร่อยไม่แพงที่ร้านริมถนนเรียบง่ายในชนบทถึงอาหารไทยในร้านอาหารชวนชิมของกรุงเทพฯ
กรุงเทพมหานครมีชื่อเสียงจากห้างสรรพสินค้าหลักในบริเวณใจกลางเมือง ให้ความหลากหลายของสินค้ายี่ห้อท้องถิ่นและนานาชาติ ไปทางเหนือของเมืองมี"ตลาดนัดจตุจักร" ซึ่งสามารถเดินทางได้สะดวกด้วยรถไฟฟ้าและใต้ดิน เป็นไปได้ว่าเป็นตลาดที่ใหญ่ที่สุดในโลก ขายสินค้าทุกอย่างตั้งแต่อุปกรณ์ใช้งานในบ้าน ไปจนถึงสัตว์ชนิดต่างๆ ตลาด "ประตูน้ำ" ใจกลางเมือง เป็นผู้เชี่ยวชาญในด้านผ้าและเสื้อผ้า นักท่องเที่ยวเน้นตลาดกลางคืนในถนนสีลมและบนถนนข้าวสารเป็นหลัก ซึ่งขายสินค้าเช่น เสื้อยืด, หัตถกรรม, นาฬิกาข้อมือและแว่นกันแดด ในบริเวณใกล้เคียงกรุงเทพมหานครสามารถหาตลาดน้ำยอดเยี่ยมอย่างแท้จริงเช่นในดำเนินสะดวก "ตลาดถนนคนเดินวันอาทิตย์เย็น" จัดบนถนนราชดำเนินในเมืองเก่าเป็นไฮไลต์ของการช็อปปิ้งเมื่อไปเยือนจังหวัดเชียงใหม่ในภาคเหนือของประเทศไทย มันดึงดูดคนท้องถิ่นมากมายรวมทั้งชาวต่างประเทศ "ไนท์บาซาร์" ในเชียงใหม่เป็นตลาดที่นักท่องเที่ยวเน้นเช่นกัน ซึ่งขยายไปหลายช่วงของเมือง แค่ผ่านกำแพงเมืองเก่าไปตามแม่น้ำ
เรื่องอื้อฉาว

ปลายปี 2566 ได้เกิดเหตุที่น่าสลดใจกับนักท่องเที่ยวที่เดินทางมายังประเทศไทย แล้วประสบอุบัติเหตุ จึงได้รับการส่งตัวไปยังโรงพยาบาลที่ใกล้ที่สุด อย่างไรก็ตาม เนื่องจากโรงพยาบาลนั้นปฏิเสธการรักษานักท่องเที่ยวเคสนี้ และปรากฏคลิปวิดีโอที่แสดงพฤติการณ์ร้ายแรงอย่างยิ่งของโรงพยาบาล  กระทรวงการท่องเที่ยวและกีฬาได้แสดงความเสียใจอย่างยิ่ง  เลขาธิการสำนักงานสภาผู้บริโภคระบุว่าการปฏิเสธการรักษาผู้ป่วยกรณีอุบัติเหตุฉุกเฉินที่ไม่รู้สึกตัวอย่างเช่นเคสชาวไต้หวันรายนี้และให้ไปรักษาที่โรงพยาบาลของรัฐแทนนั้น เป็นการละเมิดหลักมนุษยธรรม ละเมิดสิทธิตามกฎหมาย และยังไม่เป็นการคุ้มครองผู้บริโภค ที่สำคัญยังส่งผลต่อภาพลักษณ์ของประเทศที่ไม่ดูแลมนุษย์ให้เท่าเทียมกันอีกด้วย
ดูเพิ่ม > ทั่วไป

ประเทศไทย
จังหวัดในประเทศไทย
การคมนาคมในประเทศไทย
ภูมิศาสตร์ไทย
รายชื่อวันสำคัญของไทย
ดูเพิ่ม > ศิลปะและวัฒนธรรม

ประวัติศาสตร์ไทยช่วงต้น
ประวัติศาสตร์ไทย
วัฒนธรรมไทย
กลุ่มชาติพันธุ์ในประเทศไทย
วัดไทย
รายชื่อวัดในประเทศไทย
พระพุทธรูปในประเทศไทย
ศาสนาพุทธในประเทศไทย
ปางพระพุทธรูปในประเทศไทย
โขน
ผ้าไหมไทย
อาหารไทย
ประเพณีไทย
ดูเพิ่ม > ธรรมชาติและกีฬา

อุทยานแห่งชาติในประเทศไทย
รายชื่อเกาะในประเทศไทย
กระทรวงการท่องเที่ยวและกีฬา
มวยไทย
รายชื่อสวนสาธารณะในกรุงเทพมหานคร
สวนสัตว์ในประเทศไทย
ดูเพิ่ม > ภาษา

ภาษาไทย
ทิงลิช ภาษาอังกฤษที่เปลี่ยนแปลงเนื่องจากผู้ใช้ภาษาไทย
ฝรั่ง คำภาษาไทยที่ใช้เรียกชาวต่างชาติที่เชื้อสายยุโรป
ดูเพิ่ม > การท่องเที่ยว

การท่องเที่ยวในกรุงเทพมหานคร
ตลาดในกรุงเทพมหานคร
การท่องเที่ยวอย่างยั่งยืนในประเทศไทย
รายชื่อห้างสรรพสินค้าในประเทศไทย
ถนนคนเดิน
แหล่งท่องเที่ยวไทย
แหล่งข้อมูลอื่น

การท่องเที่ยวแห่งประเทศไทย
เทศกาลและกิจกรรมในประเทศไทย เก็บถาวร 2010-05-19 ที่ เวย์แบ็กแมชชีน
กองบังคับการตำรวจท่องเที่ยว
| ด ค กแหล่งท่องเที่ยวในโครงการ 12 เดือน 7 ดาว 9 ตะวัน ของการท่องเที่ยวแห่งประเทศไทย |
| --- | --- | --- |
| 12 เดือน |  ซากูระเมืองไทย  บึงบอระเพ็ด  ดอยภูคา  ดงดอกทองกวาว  หมู่เกาะสุรินทร์  เกาะห้อง  สามพันโบก  ป่าแก่งกระจาน  ป่าภูเขียว  คลองปลากั้ง  ทุ่งแสลงหลวง  ภูหลวง  ทุ่งดอกกระเจียว  ภูหินร่องกล้า  ภูสอยดาว  ผาเดียวดาย  ดอยอินทนนท์  ทุ่งเหยี่ยวอพยพ  ผาแต้ม  ลำน้ำว้า  ดอยแม่อูคอ  ทุ่งพลับพลา  ภูกระดึง  เกาะตะรุเตา  |  |
| 7 ดาว |  งานจองพารา  เทศกาลปอยเหลิน  มอหินขาว  พิพิธภัณฑ์ลูกหลานพันธุ์มังกร  เทศกาลไหลเรือไฟ  เทศกาลแห่ดาว  กรุงเก่า  |  |
| 9 ตะวัน |  เวียนเทียนกลางน้ำ  น้ำตกทีลอซู  ปราสาทหินพนมรุ้ง  ผาชนะได  ถ้ำมรกต  แหลมพรหมเทพ  ถ้ำพระนาง  ดอยแม่ระเมิง  ถ้ำพระยานคร  |  |
การท่องเที่ยวในประเทศไทย /   หมวดหมู่
ปราสาทหินพนมรุ้ง ตั้งอยู่บนยอดภูเขาไฟที่ดับสนิทแล้วในจังหวัดบุรีรัมย์
สยามพารากอน
หอไตร ของวัดทุ่งศรีเมืองในจังหวัดอุบลราชธานี
การขายร่มที่ถนนคนเดินวันอาทิตย์ในจังหวัดเชียงใหม่
หญิงชาวกะเหรี่ยง
น้ำตกศรีดิษฐ์ในอุทยานแห่งชาติทุ่งแสลงหลวง จังหวัดเพชรบูรณ์
จอมราชันบัลลังก์อมตะ

| จอมราชันบัลลังก์อมตะ |
| --- | --- |

ฮันกึล: 더 킹: 영원의 군주
ฮันจา: 더 킹: 永遠의 君主
 
ประเภท: โรแมนติก แฟนตาซี
เขียนโดย: คิม อึน-ซุก
กำกับโดย: แพ็ก ซัง-ฮุน [ko] จ็อง จี-ฮย็อน ยู เจ-ว็อน
แสดงนำ: อี มิน-โฮ คิม โก-อึน อู โด-ฮวัน Kim Kyung-nam Jung Eun-chae Lee Jung-jin
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการสร้าง: จินนี่ ชเว [ko] ยุน ฮา-ริม
กล้อง: Single camera
ความยาวตอน: 70 - 79 นาที
บริษัทผู้ผลิต: Hwa&Dam Pictures Studio Dragon
งบประมาณ: >30,000 ล้านวอน
ออกอากาศ
เครือข่าย: เอสบีเอสทีวี
ออกอากาศ: 17 เมษายน ค.ศ. 2020 (2020-04-17) – 12 มิถุนายน ค.ศ. 2020 (2020-06-12)
จอมราชันบัลลังก์อมตะ (เกาหลี: 더 킹: 영원의 군주; ฮันจา: 더 킹: 永遠의 君主) เป็นละครโทรทัศน์แนวโรแมนติก-แฟนตาซีของเกาหลีใต้ปี 2020 นำแสดงโดย อี มิน-โฮ, คิม โก-อึน, Woo Do-hwan, Kim Kyung-nam, Jung Eun-chae และ Lee Jung-jin เขียนบทโดย Kim Eun-sook และผลิตโดย Hwa&Dam Pictures และบริษัทแม่ Studio Dragon ซีรีส์นี้ฉายรอบปฐมทัศน์ทาง เอสบีเอส ทีวี และ เน็ตฟลิกซ์ สำหรับผู้ชมทั่วโลกเมื่อวันที่ 17 เมษายน ค.ศ. 2020
ได้รับการยกย่องว่าเป็นหนึ่งในซีรีส์ที่คาดว่าจะมาแรงที่สุดในช่วงครึ่งแรกของปี เนื่องด้วยนักแสดง บทละคร การประชาสัมพันธ์และงบประมาณการผลิตที่มหาศาล ซีรีส์นี้จึงสร้างสถิติเรตติ้งละครสูงสุดในวันศุกร์และวันเสาร์ของ เอสบีเอส ใน ค.ศ. 2020 โดยยังคงครองตำแหน่งอันดับ 1 ในชาร์ตละคร Wavve รายสัปดาห์เป็นเวลาแปดสัปดาห์ติดต่อกัน และถูกจัดให้เป็นซีรีส์ละครเกาหลีที่ได้รับความนิยมมากที่สุดใน เน็ตฟลิกซ์ ในอินเดีย มาเลเซีย ฟิลิปปินส์ และสิงคโปร์ และเป็นหนึ่งในสองอันดับแรกในสหรัฐอเมริกา ซีรีส์เรื่องนี้ได้รับบทวิจารณ์ที่หลากหลายและเรตติ้งผู้ชมทีวีในประเทศที่ต่ำกว่าที่คาดในตอนต่อ ๆ มา โดยสื่อระบุว่าเป็นการแข่งขันจากแพลตฟอร์มสตรีมมิ่งและการวิจารณ์บทละคร การผลิต และประเด็นโต้เถียงต่าง ๆ
วราวุธ โพธิ์ยิ้ม

| วราวุธ โพธิ์ยิ้ม |
| --- | --- |
ตั้ม วราวุธ ในปี 2567
สารนิเทศภูมิหลัง
ชื่อเกิด: วราวุธ โพธิ์ยิ้ม
ชื่ออื่น: ตั้ม
เกิด: 14 ธันวาคม พ.ศ. 2536 (31 ปี) จังหวัดราชบุรี ประเทศไทย
ส่วนสูง: 180 เซนติเมตร
อาชีพ: นักแสดง พิธีกร นักร้อง นักข่าว ยูทูบเบอร์
ปีที่แสดง: พ.ศ. 2556–ปัจจุบัน
ผลงานเด่น:  เวก-ฝันเฟื่อง  สมพงษ์-เธอคือพรหมลิขิต (ละครโทรทัศน์)  มอส-ขุนปราบดาบข้ามภพ  ยอร์ช-ผู้ใหญ่สันต์ กำนันศรี 
สังกัด: เดอะ วัน เอ็นเตอร์ไพรส์ (2556-ปัจจุบัน)
นาฏราช: นาฏราช ครั้งที่ 8
วราวุธ โพธิ์ยิ้ม ชื่อเล่น ตั้ม เป็นนักแสดง นายแบบ นักร้อง พิธีกรชาวไทยในสังกัด เดอะ วัน เอ็นเตอร์ไพรส์  เคยเข้าร่วมโครงการทูบีนัมเบอร์วันจนได้รับรางวัลเยาวชนต้นแบบเก่งและดี To Be Number One Idol และต่อมาได้เข้าร่วมแข่งขัน เดอะสตาร์ ค้นฟ้าคว้าดาว ปี 9 ได้รับรางวัลชนะเลิศ เป็นพิธีกรร่วมรายการ 4 โพดำ และมีผลงานแสดงออกมาต่อเนื่อง ทั้งงานพิธีกร นักร้อง และนักแสดง ปัจจุบันเน้นงานพิธีกรเป็นหลัก แต่ยังมีงานเพลงและแสดงอยู่บ้าง
ประวัติ

วราวุธ โพธิ์ยิ้ม เกิดที่ ลพบุรี เป็นบุตรชายของวิวัฒน์ เจริญเชื้อ และพรธิภา โพธิ์ยิ้ม เติบโตที่จังหวัดราชบุรี  จบการศึกษาระดับประถมและมัธยมศึกษาตอนปลายจากโรงเรียนราชโบริกานุเคราะห์ จังหวัดราชบุรี 
เคยศึกษาชั้นอุดมศึกษาที่ มหาวิทยาลัยรามคำแหง คณะนิติศาสตร์ สาขาวิชานิติศาสตร์ ชั้นปีที่ 2 ก่อนจะพักการศึกษา และจบการศึกษาปริญญาตรีในคณะนิเทศศาสตร์ สาขาวิชา วิทยุกระจายเสียงและวิทยุโทรทัศน์ มหาวิทยาลัยรังสิต
ประวัติ > เข้าสู่วงการ

วราวุธเคยประกวด TO BE NUMBER ONE IDOL 2012 รุ่นที่ 2 และได้รับรางวัลเยาวชนต้นแบบเก่งและดี To Be Number One Idol ในตำแหน่งชนะเลิศอันดับ 6 มาครองได้ 
หลังจากนั้นได้แข่งขัน เดอะสตาร์ ค้นฟ้าคว้าดาว ปี 9 ได้รับรางวัลชนะเลิศอันดับ 1
จากนั้นเขาเริ่มมีผลงานเพลงออกมาอยู่เป็นระยะ ซึ่งเป็นที่รู้จักในวงกว้างผ่านรายการ 4 โพดำ ร่วมกับศิลปินเดอะสตาร์ อีก 3 คือ คือ แก้ม, กัน และโดม รวมถึงเป็นพิธีกร
ประวัติ > ชีวิตส่วนตัว

ปัจจุบัน คบหาดูใจกับ หมวย ธันยาธร
ผลงานเพลง > อัลบั้ม

| รายละเอียด | รายชื่อเพลง |
| --- | --- |
The Star 9 ปี : พ.ศ. 2556  สังกัด: GMM:  เพื่อดาวดวงนั้น  จะรักจนกว่าจะรู้
สบายดีรึเปล่า? ปี : พ.ศ. 2557  สังกัด: GMM:  จะรักจนกว่าจะรู้  จะรักให้รีบจอง  สบายดีรึเปล่า  เจ้าหญิงในฝัน  อยากเดินตากฝน  Sorry  ผู้ชายดีดี (ของคุณ)  บอกว่าอย่าน่ารัก  ด้วยรักและปลาทู  ไม่ต้องมีคำบรรยาย
ผลงานเพลง > ซิงเกิ้ล

| 0 | 1 | 2 | 3 |
| --- | --- | --- | --- |

| ปี | เพลง | ร่วมกับ | หมายเหตุ |
| 2557 | รักของฉันนั้นคือเธอ | The Star 1-10 | อัลบั้ม 10 Years of Love |
| 2559 | เรา  | 4 โพดำ | แต่งเนื้อร้องและทำนอง ร่วมกับ กัน แก้มและโดม ในนาม 4 โพดำ |
| 2559 | จากลูกของแผ่นดิน | ร้องร่วมกับศิลปินแกรมมี่กว่า 50 ชีวิต | เพลงเทิดพระเกียรติเพื่อไว้อาลัยแด่พระบาทสมเด็จพระเจ้าอยู่หัวรัชกาลที่ 9 |
| 2561 | เธอกลับมาเพื่อหมุนเข็มนาฬิกาให้เดินกลับหลัง  | 4 โพดำ | เพลงร้องให้กันและกัน |
| 2561 | ขอบคุณกันและกัน  | 4 โพดำ | เพลงแทนคำขอบคุณแฟนๆ จาก 4โพดำ |
| 2561 | 7  Wonders | 7  Wonders | เพลงโปรโมท คอนเสิร์ต 7  Wonders |
| 2561 | ดีดดิ้น | 7  Wonders | เพลงโปรโมท คอนเสิร์ต 7  Wonders |
| 2562 | MAMAO  | feat. กันต์ธีร์ ปิติธัญ | วราวุธประพันธ์เพลงร่วมกับ กันต์ธีร์ ปิติธัญ |
| 2563 | ใครก็ได้  | feat.นิติ ชัยชิตาทร | เพลงจากรายการโต๊ะแชร์ |
| 2564 | เพื่อดาวดวงนั้น  | The Star1-12 | version พิเศษในสถานการณ์โควิด-19 ที่ใช้ชื่อว่า The Star From Home |
| 2564 | ศัลย  |  | วราวุธประพันธ์เพลงร่วมกับ กันต์ธีร์ ปิติธัญ |
| 2564 | มีใครให้มากกว่าเราอีกไหม | ร่วมกับศิลปินนักแสดงของช่องวัน 31 และ จีเอ็มเอ็ม 25 | โปรโมทการเสนอขายหุ้นครั้งแรกให้แก่สาธารณชนของเดอะ วัน เอ็นเตอร์ไพรส์ (ONEE) |
| 2568 | ชงเข้ม |  |  |
ผลงานเพลง > เพลงประกอบ

| 0 | 1 | 2 | 3 |
| --- | --- | --- | --- |

| ปี | เพลง | ร่วมกับ | หมายเหตุ |
| 2558 | กุ๊ก กุ๊ก กู๋   | กันต์ธีร์ ปิติธัญ | ost. มือปราบกุ๊กกุ๊กกู๋ |
| 2560 | คือคำว่ารักเธอ |  | ost. บางรักซอย9/1 |
| 2564 | โอเคนัมเบอร์วัน | จารุวัฒน์ เชี่ยวอร่าม | ost. หอแต๋วแตก แหกโควิดปังปุรีเย่ |
| 2565 | จบแค่ในใจ |  | ost. ฟ้า ทาน ตะวัน |
ผลงานการแสดง > ละครโทรทัศน์

| ปี | เรื่อง | บทบาท | ช่อง |
| --- | --- | --- | --- |
| 2556 | คู่กรรม | เสรีไทย | ช่อง 5 |
| 2557 | ฝันเฟื่อง | เวก | ช่องวัน 31 |
| 2559 | ขอโทษที่รักเธอ | พิธีกร | ช่องวัน 31 |
| 2560 | เธอคือพรหมลิขิต | สมพงษ์ | ช่องวัน 31 |
| 2561 | กาหลมหรทึก | นายลุ | ช่องวัน 31 |
| 2561 | วายุเทพยุทธ์ | เผือก | ช่องวัน 31 |
| 2561 | สุภาพบุรุษ มงกุฎเพชร | บุญทิ้ง เกื้อมูล (ชื่อเก่า) ธนพงษ์ เกื้อมูล (ชื่อใหม่) (ท็อป) | ช่องวัน 31 |
| 2561 | ขุนปราบดาบข้ามภพ | มิ่ง (อดีต) / มอส ศิริมณีแก้ว (ปัจจุบัน) | ช่องวัน 31 |
| 2562 | บังเอิญรัก 2 | หมออั๋น (รับเชิญ) | ไลน์ทีวี |
| 2563 | คิดฮอดไทบ้าน อีสานซีรีส์ | เอก | จีเอ็มเอ็ม 25 |
| 2564 | แก้วลืมคอน | หมิน | ช่องวัน 31 |
| 2564 | ผู้ใหญ่สันต์ กำนันศรี | ยอร์ช มณีแก้ว | ช่องวัน 31 |
| 2564 | เด็กไทยใจซื่อสัตย์ | วิน | จีเอ็มเอ็ม 25 |
| 2565 | หัวใจรักพิทักษ์เธอ | แท่น | ช่องวัน 31 |
| 2566 | Cooking Crush อาหารเป็นยังไงครับหมอ | เมธา | จีเอ็มเอ็ม 25 |
| 2567 | Love Lesson 010 แบบฝึกรัก...ไม่รู้ล้ม | พิชิต เกลียกกุทัณฑ์ (กู้ภัยทางน้ำ) | ช่องวัน 31 , One D |
| 2567 | นางฟ้ากรรมกร | มาโนช | ช่องวัน 31 |
| 2568 | เงิน งาน ความรัก |  | ช่อง 3 |
ผลงานการแสดง > ซิตคอมอกุลม

| 0 | 1 | 2 | 3 | 4 |
| --- | --- | --- | --- | --- |

| ปี | เรื่อง | ตอน | บทบาท | ช่อง |
| 2557 | บ้านนี้มีรัก | สวัสดีจ้าพนักงานคนใหม่ | แหลม | ช่องวัน 31 |
| 2561 | บ้านสราญแลนด์ | รักล้นๆคนเต็มบ้าน | เผือก | ช่องวัน 31 |
| 2562 | เป็นต่อ | แจ็คมา | เทพชัย | ช่องวัน 31 |
| 2564 | เสือ ชะนี เก้ง | เก้งทิพย์ | โกโก้ | ช่องวัน 31 |
ผลงานการแสดง > ภาพยนตร์

| 0 | 1 | 2 | 3 |
| --- | --- | --- | --- |

| ปี | เรื่อง | บทบาท | ค่าย |
| 2557 | แผลเก่า  | เริญ | สหมงคลฟิล์ม |
| 2564 | หอแต๋วแตก แหกโควิดปังปุรีเย่ | วิชญาณี/เปรี้ยว | ฟิล์ม กูรู |
| 2567 | อีสานตุ๊ดซี่ | แคมปัส | ฟิล์ม กูรู |
ผลงานการแสดง > ละครเวที

| 0 | 1 | 2 | 3 |
| --- | --- | --- | --- |

| ปี | เรื่อง | บทบาท | จำนวนรอบ |
| 2561 | แม่นาคพระโขนง เดอะมิวสิคัล  | เงาะ | 43 |
| 2562 | บัลลังก์เมฆ เดอะมิวสิคัล 2019  | ปรก | 37 |
| 2565 | ลิขิตรัก ชิงบัลลังก์ | ขันที/คิมกงกง | 7 |
| 2568 | เรื่องเล่า คืนเฝ้าผี | จ๋อง/อ้น | 15 |
รายการ > ผู้เข้าแข่งขัน

| 0 | 1 | 2 | 3 | 4 |
| --- | --- | --- | --- | --- |

| ปี | รายการ | ช่อง | ออกอากาศ | หมายเหตุ |
| 2556 | เดอะสตาร์ ค้นฟ้าคว้าดาว ปี 9 | ช่องวัน 31 | วันเสาร์   เวลา 21.30 - 23.30 น.   วันอาทิตย์   เวลา 21.30 - 22.30 น.   19 มกราคม 2556 - 28 เมษายน 2556 | รางวัลชนะเลิศอันดับ1 |
| 2560 | ร้องล่าเนื้อ | ช่องวัน 31 | วันเสาร์   เวลา 20.15 - 22.00 น.   22 กรกฎาคม 2560 - 23 กันยายน 2560 | คู่กับ จารุวัฒน์ เชี่ยวอร่าม |
| 2561 - 2562 | Sing your face off season4 | ช่อง 7HD | วันเสาร์   เวลา 18.20 - 19.50 น.   24 พฤศจิกายน 2561- 26 มกราคม 2562 | ผู้ชนะประจำรายการ |
| 2563 | The mask งานวัด | workpoint | วันพฤหัสบดี   เวลา 20.05 - 22.00 น.  12 มีนาคม 2563 - 21 พฤษภาคม 2563 | หน้ากากบิงโก |
| 2565 | ศึกวันดวลเพลงเสาร์ 5 เสือฟัดเสือ | ช่องวัน 31 | วันเสาร์   เวลา 20.15 - 22.00 น.   19 มีนาคม 2565 - 23 กรกฎาคม 2565 | เจ้าสำนักสีเหลือง |
รายการ > เรียลลิตี

| 0 | 1 | 2 | 3 | 4 |
| --- | --- | --- | --- | --- |

| ปี | รายการ | ช่อง | ออกอากาศ | หมายเหตุ |
| 2562 | Mission Traveler ภารกิจกวนป่วนเจแปน | ช่องวัน 31 | วันพุธ   เวลา 23.40 - 00.10 น.   3 กรกฎาคม 2562 - 14 สิงหาคม 2562 |  |
| 2563 | Tripping Thailand   | True ID | วันพฤหัสบดี   เวลา 17.00 น.   26 มีนาคม 2563 - 4 มิถุนายน 2563 | คู่กับ จารุวัฒน์ เชี่ยวอร่าม |
| 2563 | RealMan Thailand   | True ID | วันอังคาร   เวลา 17.00 น.   11 สิงหาคม 2563 - 13 ตุลาคม 2563 |  |
| 2563 | Mission Traveler ภารกิจกวนป่วนเจแปน Season2 | ช่องวัน 31 | วันศุกร์   เวลา 23.45 - 00.15 น.   21 สิงหาคม 2563 - 11 กันยายน 2563 |  |
| 2567 | LOL: Last One Laughing Thailand หัวเราะทีหลังปังกว่า | Prime Video | วันพฤหัสบดี   4 กรกฎาคม 2567 - 18 กรกฎาคม 2567 |  |
คอนเสิร์ต

| 0 | 1 | 2 | 3 | 4 |
| --- | --- | --- | --- | --- |

| ปี | ชื่อคอนเสิร์ต | วันแสดง | จำนวนรอบ | สถานที่ |
| 2556 | 4 โพดำคอนเสิร์ต Concert in The Theatre  | 12, 13, 14, 20, 21 กรกฎาคม 2556 | 5 | โรงละครเมืองไทยรัชดาลัยเธียร์เตอร์ |
| 2556 | คอนเสิร์ต สลน. รวมใจสามัคคี ครั้งที่ 2 | 15 กันยายน 2556 | 1 | โรงละครแห่งชาติ |
| 2557 | 10 Years of Love The Star in Concert  | 27-29 มิถุนายน 2557 | 3 | อิมแพ็ค อารีน่า เมืองทองธานี |
| 2557 | Big Mountain Music Festival ...มันใหญ่มาก 6 | 7 ธันวาคม 2557 | 1 | โบนันซ่า เขาใหญ่ |
| 2558 | คอนเสิร์ต 10 ปี ATIME SHOWBIZ  | 29-31 พฤษภาคม 2558 | 3 | รอยัล พารากอน ฮอลล์ |
| 2558 | 7 Wonders Concert คอนเสิร์ต 7 มหัศจรรย์  | 4-5 กรกฎาคม 2558 | 2 | อิมแพ็ค อารีน่า เมืองทองธานี |
| 2558 | Big Mountain Music Festival 7 มหกรรมโจ๊ะหมู่ | 19 ธันวาคม 2558 | 1 | แก่งกระจาน คันทรี คลับ |
| 2559 | คอนเสิร์ต Love 10 ปี ไม่มีหยุด  | 11-12 มิถุนายน 2559 | 2 | รอยัล พารากอน ฮอลล์ |
| 2560 | คอนเสิร์ต 4 โพดำ ตอน Black Magic มนต์ดำ ... ปิ๊ดปี๋ | 25-26 กุมภาพันธ์ 2560 | 2 | เมืองไทย GMM Live House |
| 2561 | คอนเสิร์ตนั่งเล่น Music Festival 3 | 20 มกราคม 2561 | 3 | The Ocean เขาใหญ่ |
| 2561 | 7 Wonders Concert 2018  | 23-24 มิถุนายน 2561 | 2 | รอยัล พารากอน ฮอลล์ |
| 2562 | 4 โพดำ Oh My God  | 26-27 มกราคม 2562 | 2 | รอยัล พารากอน ฮอลล์ |
| 2563 | นั่งเล่น Music Festival 5 | 18 มกราคม 2563 | 1 | The Ocean เขาใหญ่ |
| 2563 | ลูกกรุง in Concert 3 | 4-5 ตุลาคม 2563 | 2 | โรงละครเมืองไทยรัชดาลัยเธียร์เตอร์ |
| 2564 | The Golden Memory Charity Concert | 24 เมษายน 2564 | 1 | โรงละครเมืองไทยรัชดาลัยเธียร์เตอร์ |
| 2565 | คอนเสิร์ตเปิดม่านใหม่เมืองไทยรัชดาลัย  | 23-24 กรกฎาคม 2565 | 2 | โรงละครเมืองไทยรัชดาลัยเธียร์เตอร์ |
| 2566 | 4 โพดำ ปะทะ 3 ดอกจิก  | 1-2 เมษายน 2566 | 2 | รอยัล พารากอน ฮอลล์ |
| 2566 | เกินคิ้ม Concert | 17 มิถุนายน 2566 | 1 | อิมแพ็ค อารีน่า เมืองทองธานี |
| 2566 | The Rhythm of Life by SCG | 15 กรกฎาคม 2566 | 1 | รอยัล พารากอน ฮอลล์ |
| 2566 | THE WISDOM NIGHT สายลมแห่งรัก The Romantic Musical | 1 ตุลาคม 2566 | 1 | โรงละครเมืองไทยรัชดาลัยเธียร์เตอร์ |
| 2566 | THE KRIST ELEMENTS CONCERT | 21 ตุลาคม 2566 | 1 | ยูเนี่ยน ฮอลล์ ชั้น F6 ศูนย์การค้ายูเนี่ยน มอลล์ |
| 2567 | วาไรตี้ซีรีส์คอนเสิร์ต "ยัยตัวร้ายกับนายหัวโจก" | 20 กรกฎาคม 2567 | 1 | UOB LIVE ชั้น 6 EMSPHERE |
รางวัล

| 0 | 1 | 2 | 3 | 4 |
| --- | --- | --- | --- | --- |

| ปี | รางวัล | สาขา | ผล | ผลงานที่เข้าชิง |
| 2556 | เดอะสตาร์ ค้นฟ้าคว้าดาว ปี 9 |  | รางวัลชนะเลิศอันดับ 1 |  |
| 2557 | Gmember Awards 2014 | สุดยอดศิลปินน่าจับตามองแห่งปี | ชนะ |  |
| 2557 | Kazz Awards 2014 | รางวัลศิลปินหน้าใหม่มาแรง | ชนะ |  |
| 2557 | Bang Awards 2014 | รางวัลศิลปินหน้าใหม่ตัวยอด (Highest rising of the Year) | ชนะ |  |
| 2558 | นาฎราชครั้งที่ 7 | วาไรตี้ยอดเยี่ยม | เสนอชื่อเข้าชิง | 4 โพดำ |
| 2559 | Daradaily The Great Awards ครั้งที่ 5 | รายการโทรทัศน์ที่สุดแห่งปี   | ชนะ | 4 โพดำ |
| 2559 | Kazz Awards 2016  | The Best Variety Show  | ชนะ | 4 โพดำ |
| 2560 | นาฎราชครั้งที่ 8 | วาไรตี้ยอดเยี่ยม | เสนอชื่อเข้าชิง | 4 โพดำ |
พระพุทธโสธร

| พระพุทธโสธร |
| --- | --- |

ชื่อเต็ม: พระพุทธโสธร
ชื่อสามัญ: หลวงพ่อโสธร
ประเภท: พระพุทธรูป
ศิลปะ: ปางขัดสมาธิ ศิลปะอยุธยา
ความกว้าง: 5 ฟุต 6 นิ้ว
ความสูง: 6 ฟุต 7 นิ้ว
วัสดุ: หินทราย ปิดทอง
สถานที่ประดิษฐาน: พระอุโบสถ วัดโสธรวรารามวรวิหาร ฉะเชิงเทรา
ความสำคัญ: พระพุทธรูปสำคัญ ของจังหวัดฉะเชิงเทรา
หมายเหตุ: -
 สถานีย่อยพระพุทธศาสนา
หลวงพ่อโสธร หรือ หลวงพ่อพระพุทธโสธร เป็นพระพุทธรูปสำคัญของจังหวัดฉะเชิงเทรา ประดิษฐานอยู่ในพระอุโบสถวัดโสธรวรารามวรวิหาร อำเภอเมือง จังหวัดฉะเชิงเทรา ข้อมูลจากการตรวจสอบภายในหลวงพ่อโสธรโดยกรมศิลปากร พบว่า หลวงพ่อโสธรประกอบขึ้นจากหินทรายแปดชิ้น แล้วพอกปูนทับเป็นองค์
จากวัสดุที่ใช้ และพุทธศิลป์ พบว่าเป็นศิลปะอยุธยาตอนต้น (ต่างจากตำนานที่เป็นพระเหนือ)
(ภาพจากหนังสือพระพุทธรูปสำคัญและพุทธศิลป์ในดินแดนไทย ศ.ดร.ศักดิ์ชัย สายสิงห์)
พุทธลักษณะ

หลวงพ่อโสธร เป็นพระพุทธรูปปางสมาธิ คือมีพระอิริยาบถนั่งขัดสมาธิราบ พระชงฆ์ขวาทับพระชงฆ์ซ้าย พระหัตถ์ขวาทับพระหัตถ์ซ้ายวางซ้อนกันอยู่บนพระเพลา มีส่วนสูง 6 ฟุต 7 นิ้ว พระเพลากว้าง 5 ฟุต 6 นิ้ว ปัจจุบันประดิษฐาน อยู่ในพระอุโบสถหลวงวัดโสธรวราราม จังหวัดฉะเชิงเทรา